Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН** **ТОКТОМУ**

**Кыргыз Республикасынын Айыл, суу чарба жана аймактарды өнүктүрүүнүн министрлигине караштуу Токой чарба мамлекеттик агенттигинин тутумундагы кызматкерлерди материалдык-техникалык жактан камсыз кылууну жакшыртуу жана аларга дем берүү жана токойду пайдалануудан түшкөн каражаттарды пайдалануу жөнүндө жобону** **бекитүү жөнүндө**

Кыргыз Республикасынын “Салыктык эмес кирешелер жөнүндө” Кодексине, Кыргыз Республикасынын Токой кодексине жана “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык, токтом кылат:

1. Кыргыз Республикасынын Айыл, суу чарба жана аймактарды өнүктүрүүнүн министрлигине караштуу Токой чарба мамлекеттик агенттигинин тутумундагы кызматкерлерди материалдык-техникалык жактан камсыз кылууну жакшыртуу жана аларга дем берүү жана токойду пайдалануудан түшкөн каражаттарды пайдалануу жөнүндө жобо тиркемеге ылайык бекитилсин.
2. Кыргыз Республикасынын Экономика жана финансы министрлиги:
3. Кыргыз Республикасынын Айыл, суу чарба жана аймактарды өнүктүрүү министрлигине караштуу Токой чарба мамлекеттик агенттигин токойду пайдалануудан республикалык бюджеттин кирешесине түшүүчү сумманын 100% өлчөмүндө каржылоону карасын;
4. токойду пайдалануудан келип түшкөн акча каражаттарынын эсебин, ошондой эле, Кыргыз Республикасынын Айыл, суу чарба жана аймактарды өнүктүрүү министрлиги менен ай сайын салыштырып текшерүүнү өз ара эсептешүүнү жүргүзсүн;
5. Кыргыз Республикасынын республикалык бюджетине тиешелүү жылга тийиштүү өзгөртүүлөрдү белгиленген тартипте киргизсин.
6. Кыргыз Республикасынын Айыл, суу чарба жана аймактарды өнүктүрүү министрлигине караштуу Токой чарба мамлекеттик агенттиги ушул токтомдун 2-пунктунда көрсөтүлгөн каражаттарды максаттуу пайдаланууну белгиленген тартипте камсыз кылсын.
7. Бул токтом расмий жарыяланган күндөн он күн өткөндөн кийин күчүнө кирет.
8. Ушул токтомдун аткарылышын контролдоо Кыргыз Республикасынын Министрлер Кабинетинин агроөнөр жай комплекси жана экология бөлүмүнө жүктөлсүн.

**Кыргыз Республикасынын**

**Министрлер кабинетинин төрагасы У.А. Марипов**

Тиркеме

**ЖОБО**

**Кыргыз Республикасынын Айыл, суу чарба жана аймактарды өнүктүрүүнүн министрлигине караштуу Токой чарба мамлекеттик агенттигинин тутумундагы кызматкерлерди материалдык-техникалык жактан камсыз кылууну жакшыртуу жана аларга дем берүү жана токойду пайдалануудан түшкөн каражаттарды пайдалануу жөнүндө**

1. Бул Жобо Кыргыз Республикасынын Айыл, суу чарба жана аймактарды өнүктүрүү министрлигине караштуу Токой чарба мамлекеттик агенттигинин (мындан ары – Токой агенттик) республикалык бюджеттин кирешесине токойду пайдалануудан түшкөн сумманын 100% өлчөмүндөгү акча каражаттарын пайдалануунун тартибин аныктайт.
2. Токой агенттиктин каражаттары төмөнкү тартипте бөлүштүрүлөт:
* 40 пайызы Токой агенттиктин системасынын кызматкерлерине дем берүү үчүн колдонулат;
* 50 пайызы токой экосистемаларын сактоо жана токой чарбасын өнүктүрүү боюнча иш-чаралар үчүн колдонулат;
* 10 пайызы Токой агенттиктин материалдык-техникалык камсыздоосун жакшыртуу үчүн пайдаланылат.
1. Токой агенттиктин жана анын ведомстволук бөлүмдөрүнүн ишинин материалдык-техникалык базасын жакшыртууга багытталган каражаттар сатып алуу жана жаңылоо үчүн пайдаланылат:
* компьютердик жана көбөйтүүчү техникаларды;
* транспорттук каражаттарды жана ага тиешелүү товарларды;
* эмеректерди жана шаймандарды;
* баалуулугу аз жана тез эскирүүчү буюмдар жана запастарды.
1. Токой агенттиктин системасындагы кызматкерлерге дем берүүгө багытталган каражаттар, иш берүүчү жана Токой агенттиктин системасындагы кызматкерлердин өкүлчүлүктүү органы менен түзүлгөн жамааттык келишим боюнча милдеттемелерди аткарууга пайдаланылат.